Rendszerdokumentáció: Áttekintés és Funkciók
1. A rendszer célja és feladata
A rendszer egy többnyelvű tartalomkezelő platform (CMS), amely lehetővé teszi a felhasználók számára a hírek és dokumentumok közötti böngészést, miközben az adminisztrátorok számára biztonságos, kétlépcsős azonosítással védett felületet biztosít a tartalom és a struktúra teljes körű kezeléséhez.
2. Frontend funkciók (Felhasználói felület)
A látogatók számára elérhető szolgáltatások a tájékozódást és a könnyű információkeresést szolgálják:
· Hírek kezelése: Böngészés a publikált hírek között, részletes nézet megtekintése.
· Keresőmotor: Gyorskeresési lehetőség a tartalmak (hírek, dokumentumok) között.
· Lokalizáció: Teljes körű nyelvváltási lehetőség (magyar és angol nyelvek között).
· Dokumentumtár: Központosított felület a letölthető fájlok eléréséhez és letöltéséhez.
3. Adminisztrációs funkciók (Vezérlőpult)
Az adminisztrációs felület kiemelt figyelmet fordít a biztonságra és a rugalmasságra:
· Biztonság: * Kétfaktoros hitelesítés (2FA): A bejelentkezési folyamatba integrált extra biztonsági réteg az illetéktelen hozzáférés ellen.
· Tartalomkezelés (CRUD műveletek):
· Hírek és Címkék: Hírek írása, szerkesztése és kategorizálása címkék segítségével.
· GYIK (Gyakran Ismételt Kérdések): Kérdés-válasz párok létrehozása és karbantartása.
· Dokumentumkezelés: Fájlok feltöltése és rendszerezése.
· Strukturális beállítások:
· Menücsoportok: A weboldal navigációs szerkezetének kialakítása és módosítása.
· Tartalmak: Általános szöveges oldalak létrehozása és szerkesztése.


Követelményjegyzék
1. Funkcionális követelmények 
A funkcionális követelmények határozzák meg a rendszer alapvető üzleti logikáját.
	Kategória
	Követelmény leírása

	Hírek/Tartalom
	A felhasználók böngészhetnek a hírek között, használhatnak keresőt, amellyel szűrhetnek.

	Többnyelvűség
	A teljes frontend felületnek és a tartalomnak (hírek, GYIK) elérhetőnek kell lennie magyar és angol nyelven.

	Dokumentumkezelés
	Publikus felület a dokumentumok letöltéséhez; admin felület a fájlok feltöltéséhez és rendszerezéséhez.

	Adminisztráció
	CRUD (létrehozás, olvasás, szerkesztés, törlés) műveletek a hírekre, sablonokra, menükre és GYIK elemekre.

	Hozzáférés
	Biztonságos bejelentkezési folyamat az adminisztrátorok részére.


2. Nem funkcionális követelmények 
Ezek a minőségi jellemzők, amelyek a rendszer megbízhatóságát és hatékonyságát adják.
· Biztonság:
· Az admin felület elérése kötelezően kétfaktoros hitelesítéshez (TOTP) kötött.
· Jelszavak tárolása biztonságos hash eljárással.
· Védelem a gyakori támadások ellen.
· Rendelkezésre állás és Teljesítmény:
· A frontendnek gyors betöltési időt kell produkálnia.
· A dokumentumok letöltésének zavartalannak kell lennie nagy terhelés mellett is.
· Használhatóság:
· Reszponzív kialakítás (mobilbarát nézet).
· Intuitív adminisztrációs felület a tartalomkezelők számára.


Teljesített Követelmények Specifikációja
A fejlesztés során az alábbi előírások maradéktalanul megvalósításra kerültek:
1. Funkcionális Követelmények
A rendszer üzleti logikája az alábbi modulokon keresztül biztosítja a zavartalan működést:
· Többnyelvű Tartalomkezelés: A frontend dinamikusan kezeli a magyar és angol nyelvi fájlokat/adatbázis rekordokat. A nyelvváltás azonnali, konzisztens marad a böngészés során.
· Hír- és Dokumentumkezelő: Kereshető, címkézhető hírfolyam és központosított letöltési modul.
· Dinamikus Navigáció: Az admin felületen keresztül a menücsoportok módosításával a weboldal szerkezete kódmódosítás nélkül alakítható.
· GYIK Modul: Strukturált kérdés-válasz kezelés, amely segíti a felhasználói önkiszolgálást.
2. Nem Funkcionális Követelmények
A rendszer minőségi jellemzői megfelelnek a modern biztonsági és teljesítmény-standardoknak:
· Magas szintű Biztonság (2FA): * Az adminisztrátori belépés TOTP protokollal védett.
· A rendszer ellenáll a brute-force típusú próbálkozásoknak a második hitelesítési faktor miatt.
· Adatbiztonság: Az adminisztrációs műveletek (tartalmak, sablonok szerkesztése) izolált környezetben futnak, jogosultsághoz kötöttek.
· Reszponzivitás: A felület alkalmazkodik a különböző kijelzőméretekhez (laptop kijelző, tablet, telefon), biztosítva a hírek olvashatóságát minden eszközön.

3. Felhasználók adminisztrációja és Jogosultságkezelés
A rendszer egy hierarchikus, modulalapú jogosultsági rendszert használ, ahol a hozzáféréseket az adminisztrátorok kezelik. A biztonságot a kötelező, első belépéskor aktiválódó TOTP azonosítás garantálja.
3.1. Felhasználó létrehozása és Aktiválás
A folyamat szigorúan ellenőrzött, új fiókot csak megfelelő jogosultsággal rendelkező adminisztrátor hozhat létre.
1. Létrehozás: Az adminisztrátor megadja az új felhasználó alapadatait (név, e-mail, alapértelmezett jelszó, stb).
2. Jogosultságok hozzárendelése: Kiválasztja a modulspecifikus szerepköröket vagy a kiemelt státuszokat (Superuser/Tartalom adminisztrátor/Hír adminisztrátor).
3. Első bejelentkezés: A felhasználó az ideiglenes jelszóval belép.
4. 2FA Aktiválás: A rendszer felismeri az új fiókot, és generál egy egyedi TOTP Secret Key-t. Megjelenik egy QR-kód, amelyet a felhasználónak be kell szkennelnie egy hitelesítő alkalmazásba (pl. Google Authenticator).
5. Validálás: Az első sikeres kódmegadás után a 2FA aktívvá válik, és a továbbiakban minden belépéshez szükséges.
3.2. Jogosultsági szintek és Modulkezelés
A rendszer modulalapú megközelítést alkalmaz:
Főbb szerepkörök:
· Szuperuser (Root): Korlátozás nélküli hozzáférés a teljes rendszerhez, beleértve a felhasználók kezelését és a rendszerszintű beállításokat (sablonok, menücsoportok).
· Tartalom adminisztrátor: Tartalmak, sablonok kezelése.
· Hír adminisztrátor: Hírek kezelése.
További modulalapú jogosultságok:
A funkcionális modulok (pl. Dokumentumok, Hírek, GYIK) elérése három szinten szabályozható:
1. Láthatóság: A felhasználó látja-e az adott modult az admin navigációban.
2. Adminisztrátor (Írás/Olvasás): Teljes CRUD jog az adott modulon belül (létrehozás, szerkesztés, törlés).
3. Csak olvasó: Megtekintheti a modul tartalmát, de nem végezhet módosításokat.
4. Aloldalak létrehozása és Tartalomkezelés
A rendszerben az aloldalak létrehozása egy rugalmas, kétlépcsős folyamat, amely elválasztja a tartalom előállítását a navigációs struktúrától.
4.1. Tartalom (Aloldal) létrehozása
Minden új oldal alapja egy "Tartalom" elem, amely tartalmazza a tényleges információkat.
1. Új tartalom iniciálása: Az adminisztrátor a "Tartalmak" modulban létrehoz egy új bejegyzést.
2. Adatok megadása:
· Cím és Szövegtörzs: Az oldal érdemi része.
· Szöveg többnyelvű megadása: Meg lehet adni a szövegtörzset, illetve a címet több nyelven is.
3. Mentés: A mentés után a tartalom kap egy egyedi azonosítót, amelyet be lehet kötni a navigáció menüpontjahoz.
4.2. Az aloldal elérhetővé tétele (Publikálás)
A létrehozott tartalom kétféleképpen válhat elérhetővé a látogatók számára:
A) Bekötés Menücsoportba:
· Az adminisztrátor a "Menücsoportok" modulban kiválasztja a megfelelő menüt (pl. Főmenü, Lábléc).
· Új menüpontot hoz létre, amelynek célpontjaként (linkjeként) a korábban elkészített Tartalmat jelöli meg.
· Ezzel az aloldal bekerül a weboldal hierarchikus navigációjába.
B) Szöveges hivatkozás (Deep linking):
· Más tartalmak (pl. egy hír vagy egy másik aloldal) szerkesztése közben az adminisztrátor kijelöl egy szövegrészt.
· Ezt a szöveget linkké alakítja, amely közvetlenül az adott aloldal belső hivatkozására mutat.
· Ez lehetővé teszi tartalomblokkok közötti átjárást anélkül, hogy minden oldal szerepelne a főmenüben.


5. Média- és Dokumentumkezelés (Feltöltés és Beágyazás)
A rendszer a fájlok feltöltését és a tartalomban való megjelenítését egy egységes folyamat keretében kezeli a Dokumentumok modulon keresztül.
5.1. A feltöltés folyamata
1. Navigáció: Az adminisztrátor belép a Dokumentumok modulba.
2. Feltöltés: Az "Új dokumentum feltöltése" funkcióval kiválasztja a fájlt (kép, PDF, DOCX stb.).
3. Metaadatok rögzítése: A rendszer a mod_document táblában rögzíti a fájl adatait:
· Technikai adatok: Mime típus, kiterjesztés, elérési út (document_path).
· Leíró adatok: Cím és leírás.
4. Shortcode megadás: A felhasználó megadhat shortcode-kat a dokumentumokhoz (pl. [avhga_mszfelepites]).
5.2. Dinamikus megjelenítés Shortcode-ok segítségével
Ahelyett, hogy fix HTML kódokat (pl. <img src="...">) kellene beilleszteni a szövegtörzsbe, a rendszer shortcode-okat használ. Ez lehetővé teszi a megjelenés utólagos, globális módosítását.
A shortcode paraméterezése és logikája: A rendszer az oldal kódjának generálásakor a shortCode-ot a paramétereknek megfelelően helyettesíti az elkészített html kódrészletekkel. Paraméterezéstől függően megjeleníthető:
· Csak cím: Megjeleníti a dokumentum nevét vagy címét, amely egyben egy letöltési/megnyitási link.
· Csak kép: Ha a dokumentum egy képfájl, a rendszer a vizuális tartalmat jeleníti meg a megadott helyen.
· Cím és Kép: Megjeleníti a képet (bélyegképként vagy teljes méretben) és alatta a hozzá tartozó címet/feliratot.
5.3. Technikai megvalósítás az adatbázisban
A feltöltés során a mod_document tábla mezői kulcsszerepet játszanak:
· document_shortcode: Itt tárolódik az az egyedi karaktersorozat, amelyet a parser (értelmező) felismer a szövegben.
· document_is_public: Szabályozza, hogy a dokumentum elérhető-e, vagy csak az adminisztrátori felületen látható.
· document_mime: A rendszer számára nyújt információt, hogy a dokumentum kép-e.
6. Adatmodell és Adatbázis-struktúra
A rendszer MySQL  adatbázist használ. Az adatmodell követi a normalizálási elveket. A gyakran használt táblák indexelve vannak a rendszer gyors működése érdekében.
6.1. Adatbázis-táblák típusai
Az adatbázis táblái három csoportra oszthatók:
1. Core táblák: A rendszer vázát adják (tartalmak, menük, jogosultságkezelés).
2. Modul táblák: Adott modul adatait, kapcsolatait tárolja.
3. Fordítási/Translation (_tr) táblák: A többnyelvűségért felelős táblák.

6.2. Többnyelvűségi mechanizmus (_tr táblák)
A rendszer a Translation Table mintát követi. Ez azt jelenti, hogy a technikai adatok (időpontok, azonosítók, állapotok) a fő táblában maradnak, míg a nyelvi adatok egy kapcsolódó táblába kerülnek.
· Példa: core_content  core_content_tr
· Előny: Új nyelv hozzáadása nem igényel sémamódosítást a fő táblákban.

6.3. Kapcsolatok (Relations)
A több a többhöz típusú kapcsolatok kapcsolótáblákkal kerülnek megvalósításra. Minden ilyen táblára igaz:
· Egy sor = egy jogosultság/kapcsolat.
· Minden sor tartalmazza a két összekapcsolt tábla egy-egy sorának elsődleges kulcsát.
· Nagy táblák esetén hatékonyan indexelhetők.

7. Funkcionális struktúra és Modulok
A rendszer moduláris felépítésű, ahol az egyes funkciók jól elkülöníthető logikai egységekbe tömörülnek. Minden modul rendelkezik saját adatbázis-háttérrel (pl. core_* vagy mod_* táblák) és jogosultságkezelési szabályokkal.


7.1. Rendszermag és Adminisztráció (Core Module)
Ez a modul felelős a rendszer alapvető működéséért és a keretrendszer biztosításáért.
· Hitelesítési almodul:
· Kétfaktoros azonosítás (TOTP) kezelése.
· Jelszókezelés és munkamenet-biztonság.
· Felhasználókezelés:
· Adminisztrátorok létrehozása és szerkesztése.
· Egységes, szerepkör-alapú jogosultságosztás (Szuperuser, Vendég, Modul-szintű jogok).
· Struktúrakezelés:
· Menücsoportok: A navigációs hierarchia (főmenü, lábléc) összeállítása.
· Aloldal-kezelés:
· Tartalmak létrehozása (core_content) és többnyelvűsítése (core_content_tr).
· Tartalmak menüponthoz rendelése vagy deep-link hivatkozások készítése.
· Megjelenítési paraméterek (pl. cím elrejtése).
7.2. Dokumentum  Modul (Document Module)
Ez a modul szolgál a fájlok tárolására.
· Fájlkezelés:
· Dokumentumok és képek feltöltése, verziózása.
· Érvényességi idő beállítása a fájlokhoz (mettől-meddig látható).
· ShortCode-ok kezelése
· Jogosultsági kapcsolat:
· Dokumentumok hozzárendelése konkrét felhasználókhoz.


7.3. Hírek Modul 
Időszakosan megjelenített tartalmak kezelése.
· Hírek láthatóságának kezelése
· Hírek struktúrálása, kategóriákba csoportosítása.
· Címke kezelés
7.4. GYIK (Gyakran Ismételt Kérdések)
Strukturált kérdés-válasz párok kezelése többnyelvűség támogatásával.
8. Jogosultságkezelési Rendszer
A biztonsági architektúra biztosítja, hogy minden felhasználó csak a feladataihoz szükséges modulokhoz és adatokhoz férjen hozzá. A jogosultságok ellenőrzése minden szerveroldali kérésnél megtörténik.
8.1. Szerepkörök (Roles)
A szerepkörök a jogosultságok logikai gyűjteményei. A rendszerben a szerepkör határozza meg a felhasználó "globális" mozgásterét.
· Superuser (Root): Teljes körű rendszergazdai jogkör. Hozzáférése van a rendszermag beállításaihoz (felhasználók, sablonok, menücsoportok) és minden szakmai modulhoz.
· Modul Adminisztrátor: Egy-egy konkrét területért felelős (pl. Dokumentumkezelő Admin). Az adott modulon belül teljes írási/törlési joga van.
· Modul Szerkesztő / Olvasó: Korlátozott szerepkör, amely elsősorban megtekintésre vagy meglévő tartalmak módosítására jogosít fel, törlésre nem.
· Vendég: A legszűkebb jogosultság; az admin felületen csak olvasási joggal rendelkezik bizonyos publikus moduloknál.
8.2. Hozzáférési szintek (Access Levels)
A rendszer három szinten különíti el a hozzáférést a modulokon belül:
1. Láthatósági szint: Meghatározza, hogy a felhasználó látja-e a modult az adminisztrációs menüben.
2. Olvasási szint (Read): Lehetővé teszi az adatok listázását és részletes megtekintését (pl. mod_document tábla listázása).
3. Műveleti szint (Write/Delete): Feljogosít az adatok megváltoztatására, új rekordok beszúrására vagy törlésére.


8.3. Egyéni és Kapcsolati Jogosultságok
A rendszer képes finomhangolt, rekord-szintű jogosultságkezelésre is:
· Dokumentum-szintű jogosultság: A dokumentumoknál alkalmazott kapcsolótábla (felhasználót köti dokumentumhoz a táblák kulcsait használva) lehetővé teszi, hogy egy-egy bizalmas dokumentumot csak meghatározott felhasználók érhessenek el.
· Kötelező 2FA: A jogosultságtól függetlenül az adminisztrációs felület minden belépési szinten megköveteli a TOTP alapú másodlagos hitelesítést.
9. Külső kapcsolatok és Interfészek
A rendszer kialakítása során elsődleges szempont volt az autonómia és a biztonság, ezért a szoftver Standalone (önálló) módon működik, közvetlen külső rendszerkapcsolatok nélkül.
9.1. Logikai kapcsolódás más rendszerekkel
A rendszer nem támaszkodik külső felhőalapú szolgáltatásokra vagy harmadik fél által nyújtott API-kra.
· Zárt architektúra: Minden folyamat (hitelesítés, tartalomkiszolgálás, fájlkezelés) a saját szerverkörnyezeten belül fut le.
· TOTP Szinkronizáció: Bár a kétfaktoros hitelesítés külső mobilalkalmazásokkal (pl. Google Authenticator) együttműködik, ez nem igényel hálózati kapcsolatot a szerver és az app között, mivel a közös titkos kulcson (Secret Key) és az időbélyegen alapuló matematikai algoritmus biztosítja az összhangot.


9.2. Be- és kimeneti interfészek
Az adatforgalom szigorúan a felhasználó és a szerver közötti interakcióra korlátozódik.
	Interfész típusa
	Leírás
	Technológia

	Felhasználói Interfész (Frontend)
	A látogatók felé irányuló kimeneti csatorna (hírek, dokumentumok).
	HTTP/HTTPS

	Adminisztrációs Interfész
	Bemeneti csatorna a tartalomkezelők számára.
	HTTP/HTTPS

	Adatbázis Interfész
	Belső kommunikáció az alkalmazás és az adatbázis-szerver között.
	SQL

	Fájlrendszer Interfész
	A feltöltött dokumentumok és képek fizikai tárolása és olvasása a szerver helyi meghajtójáról.
	Local File I/O



10. Rendszerparaméterek és Technikai beállítások
A rendszer konfigurációja két fő részre oszlik: a publikus frontend és a kezelőfelület beállításaira.
10.1. Alapvető Rendszerinformációk
· Verziószám: ExoCMS v1.0.0
· Kódolás: UTF-8
· Keretrendszer: Vi System
· Nyelvi beállítások: * Forrás és alapértelmezett nyelv: hu_hu (magyar)
· Támogatott nyelvek: magyar (hu_hu), angol (en_gb)
· Alapértelmezett útvonalak:
· Frontend: Core/Content/show (id: 21)
· Admin: adminDefault/default/welcome
10.2. Adatbázis Kapcsolat (MySQLi)
Mindkét alkalmazás ugyanazt a központi adatbázist használja:
· Host: localhost
· Port: 3306
· Kódolás: utf8


10.3. Biztonság és Hitelesítés
· Kétfaktoros hitelesítés (2FA): 
· Állapot: Engedélyezve (enabled => true)
· Alkalmazás neve a TOTP appban: "AVHGA"
· Titkos kulcs hossza: 16 karakter
· RBAC (Jogosultságkezelés):
· Admin felületen: Szigorú ellenőrzés bekapcsolva
· Frontend felületen: Kikapcsolva, kivéve bizonyos kivételeket (pl. kezdőlap)
· IP Szűrés/Védelem: Dinamikus IP szűrés van érvényben a brute-force támadások ellen (17-30 közötti véletlenszerű limit)
11. Rendszerkövetelmények és Futási környezet
A szoftver egy webalkalmazás, amelynek futtatásához egy megfelelően konfigurált szerverre és a felhasználók részéről egy modern webböngészőre van szükség.
11.1. Szerver oldali követelmények (Software & Hardware)
· Operációs rendszer: Linux (ajánlott, pl. Debian, Ubuntu) vagy Windows Server.
· Webszerver: Apache 2.4+ (mod_rewrite támogatás szükséges).
· Programozási nyelv: PHP 8.+
· Szükséges PHP modulok: mysqli (adatbázis), gd (képkezelés), mbstring (többnyelvűség), session, json.
· Adatbázis-kezelő: MySQL 5.7+ vagy MariaDB 10.3+.
· Hardver igény (minimum):
· CPU: 2 magos processzor.
· RAM: 4 GB (a PHPExcel és a nagyméretű dokumentumok kezelése miatt).
· Tárhely: Minimum 500 MB az alkalmazásnak + a feltöltött dokumentumok és képek várható mérete.


11.2. Kliens oldali követelmények
Mivel a rendszer reszponzív és standard webes technológiákat használ, a kliens géppel szemben támasztott elvárások minimálisak.
· Hardver: Bármilyen modern számítógép, laptop, tablet vagy okostelefon, amely képes futtatni egy friss böngészőt.
· Szoftver (Böngészők):
· Google Chrome: v90+
· Mozilla Firefox: v88+
· Microsoft Edge: v90+
· Safari: v14+
· Egyéb követelmények:
· JavaScript: Engedélyezve kell lennie.
· Sütik (Cookies): Engedélyezve kell lenniük.
· 2FA eszköz: Az adminisztrátoroknak szükségük van egy okostelefonra, amelyre telepítve van egy TOTP-képes applikáció (pl. Google Authenticator).
12. Eseménynaplózás (Logging)
A rendszer három különböző szinten és célból rögzíti az eseményeket, biztosítva a hibakereshetőséget és az adminisztrátori műveletek visszakövethetőségét.
12.1. Üzleti napló (Business Log)
Ez a legfontosabb napló az adminisztráció szempontjából. A VipcmsBusinessLog osztály felel érte.
· Célja: Az adminisztrátori felületen végzett érdemi módosítások rögzítése (ki, mikor, mit változtatott).
· Elérhetőség: Az adatok az adatbázisban tárolódnak, az admin felületen keresztül visszakereshetők.
12.2. Technikai hibanapló (File Log)
A rendszer a futás során keletkező szoftveres hibákat fájl alapú naplóban rögzíti a ViFileLog komponens segítségével.
· Naplózási szint: A konfiguráció szerint csak a kritikus hibák (ERROR) kerülnek mentésre.
· Helyszín: A szerver helyi fájlrendszerében, a konfigurált log könyvtárban található fájlok.


12.3. Hiba- és biztonsági események kezelése
A VipcmsErrorHandler komponens felel a váratlan események kezeléséért.
· Részletesség: Teszt szerver üzemmódban a rendszer megjeleníti a hibaüzeneteket és a teljes hívási láncot, ami segíti a fejlesztést. Ez éles környezetben kikapcsolható.
· E-mail értesítés: Kritikus hiba esetén a rendszer képes automatikus e-mailt küldeni a fejlesztői/support címre.
· IP szűrés: A biztonsági modul naplózza és korlátozza a gyanús IP címeket, ha azok rövid időn belül túl sok kérést indítanak.
13. Felhasználói Kézikönyv
13.1. Belépés és Kétfaktoros Azonosítás (2FA)
A rendszer biztonsága érdekében az adminisztrációs felület elérése két lépcsőben történik.
1. Azonosítás: Adja meg felhasználónevét és jelszavát a bejelentkező felületen.
2. TOTP kód: Sikeres jelszómegadás után a rendszer kéri a 6 jegyű biztonsági kódot.
3. Hitelesítés: Nyissa meg mobiltelefonján a hitelesítő alkalmazást (pl. Google Authenticator), és írja be az ott látható aktuális kódot.
Tipp: Ha ez az első belépése, a rendszer megjelenít egy QR-kódot. Ezt kell beszkennelnie a telefonjával az összekapcsoláshoz.

13.2. A Vezérlőpult felépítése
A sikeres belépés után az adminisztrációs kezdőoldal fogadja.
· Bal oldali menü: Itt érhető el az összes modul (Hírek, Tartalmak, Dokumentumok, GYIK), amelyhez jogosultsága van, illetve a kijelentkezés is.
· Felső sáv: Gyorslink a profilbeállításokhoz.
· Munkaterület: Középen látható az aktuálisan kiválasztott modul listája vagy szerkesztőfelülete.

13.3. Tartalomkezelés: Aloldalak létrehozása
Az aloldalak (statikus tartalmak) kezelése a Tartalom menüpont alatt történik.
1. Új felvitele: Kattintson az "+" gombra.
2. Szerkesztés:
· Cím: Az oldal megnevezése.
· Szövegtörzs: Használja a beépített CKEditor szerkesztőt (hasonló a Word-höz) a szöveg formázásához.
· Nyelv: Adja meg a magyar és/vagy angol szöveget.
3. Mentés: A "Mentés" gombra kattintva az oldal bekerül az adatbázisba.

13.4. Hírek és Címkék kezelése
A hírek kezelése a Hírek modulban történik, amely hasonló a tartalmakhoz, de időszakos megjelenítést tesz lehetővé.
· Hír kezelése: A cím és szöveg mellett megadható a publikálás dátuma.
· Címkézés: A hírhez címkéket rendelhet, amelyek segítenek a látogatóknak a kapcsolódó témák közötti böngészésben.

13.5. Dokumentumok feltöltése és Shortcode-ok
A dokumentumkezelő modulban töltheti fel a fájlokat, amelyeket később beilleszthet a tartalmakba.
1. Feltöltés: Húzza be a fájlt vagy válassza ki a számítógépéről.
2. Shortcode használata: A felületen megadhatjuk a használni kívánt shortcode-ot
3. Egyéb adatok: Megadható a dokumentumokhoz cím, leírás, láthatósági információk.
13.6. GYIK (Gyakran Ismételt Kérdések)
A látogatók támogatására szolgáló kérdés-válasz párok kezelése:
1. Kattintson a GYIK modulra.
2. Adja meg a kérdést és a hozzá tartozó választ.
3. A rendszer automatikusan rendezi és jeleníti meg ezeket a frontenden.
13.7. Nyelvváltás (Frontend)
[bookmark: _GoBack]A felhasználók a weboldal tetején található feliratokra (HU/EN) kattintva válthatnak nyelvet. A rendszer ilyenkor automatikusan a megfelelő nyelvű tartalmat tölti be.
